ZAPISNIK
12. sjednice Vijeća Mjesnog odbora Trnovčica,
održane 26. svibnja 2026.
u objektu mjesne  samouprave Trnovčica, Trnovčica 2a
s početkom u 19,00 sati

NAZOČNI ČLANOVI VIJEĆA: Nikola Bošnjak, Josip Badrov, Matej Crnković, Mario Šiško, Vesna Šiško, Marija Vuković, Kruno Popinjač

Sjednicu vodi: Matej Crnković, predsjednik
Zapisnik vodi: Matej Crnković 

Predsjednik konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.
Predsjednik daje na verifikaciju zapisnik 11. sjednice.
[bookmark: _Hlk183365156]	Vijeće jednoglasno prihvaća tekst zapisnika 11. sjednice Vijeća, održane dana 16. travnja 2026.	
Na prijedlog predsjednika, Vijeće jednoglasno prihvaća dopunu dnevnoga reda s točkom br.3. i nadopunu točke br. 2. i utvrđuje

DNEVNI    RED:

1. Zaključak o prijedlogu za postavljanje zaštitnih stupića na postojećim pješačkim prijelazima u ulici Trnovčica i Ulici Ivana Zovka – donošenje zaključka;
1. Zaključak o prijedlogu za produljenje parkirne zone na križanju Ulice Ivane Zovka i Prominske ulice te ponovno iscrtavanje postojećih parkirnih mjesta u Ulici I.Zovka – donošenje zaključka;
1. Zaključak o prijedlogu za postavljanje betonske podloge za montažnu tribinu uz nogometno igralište u ulici Trnovčica - donošenje zaključka;
1. Pitanja, prijedlozi i obavijesti.

[bookmark: _Hlk193108995]Ad 1.	Zaključak o prijedlogu za postavljanje zaštitnih stupića na postojećim pješačkim prijelazima u ulici Trnovčica i Ulici Ivana Zovka – donošenje zaključka;
U raspravi sudjeluju svi članovi Vijeća.
Nakon provedene rasprave, Vijeće jednoglasno donosi 

ZAKLJUČAK

1. Predlaže se postavljanje zaštitnih stupića na postojećim pješačkim prijelazima u ulici Trnovčica (kod kbr.26) i Ulici Ivana Zovka (kod kbr.5).
2. Gore navedeno predlaže se radi sigurnosti svih sudionika u prometu, posebno pješaka, posebno radi sprečavanja učestalog parkiranje vozila u neposrednoj blizini navedenih pješačkih prijelaza, čime se smanjuje preglednost, što dovodi do ugroze sigurnosti pješaka. 

Prilaže se fotografija s navedenim lokacijama za postavljanje stupića.

Ad 2.  	Zaključak o prijedlogu za produljenje parkirne zone na križanju Ulice Ivane Zovka i Prominske ulice te ponovno ocrtavanje postojećeg parkinga u ulici I.Zovka – donošenje zaključka;

U raspravi sudjeluju svi članovi Vijeća.
Nakon provedene rasprave, Vijeće jednoglasno donosi 

                                                      ZAKLJUČAK

1. Predlaže se produljenje postojeće parkirne zone i iscrtavanje novih parkirališnih mjesta duž desne strane Prominske ulice, počevši od spoja Prominske ulice sa Ulicom Ivana Zovka, pa sve do već postojećeg parkinga u Prominskoj ulici.
2. Gore navedeno predlaže se zbog nedostatka parkirališnih mjesta na navedenom području, a profil Prominske ulica je dovoljno širok i prikladan za iscrtavanje parkirališnih mjesta, posebno što na dijelu navedene ulice već postoji parking, a isti se nalazi na području Mjesnog odbora Dubec. 
3. Predlaže se obnova i ponovno iscrtavanje postojećih parkirališnih mjesta u Ulici Ivana Zovka (slijepi krak, kod kbr.1), budući su dosadašnje oznake izblijedjele i ne služe svojoj svrsi. 

Prilaže se fotografija s navedenim lokacijama za ocrtavanje parkirnih mjesta.

Ad 3. Zaključak o prijedlogu za postavljanje betonske podloge za montažnu tribinu uz nogometno igralište u ulici Trnovčica - donošenje zaključka;
U raspravi sudjeluju svi članovi Vijeća.
Nakon provedene rasprave, Vijeće jednoglasno donosi 

                                                     ZAKLJUČAK 

1. Razmotren je zahtjev za ravnanje terena i betoniranje podloge za postavljanje montažne tribine uz nogometno igralište u ulici Trnovčica, kako bi se omogućilo bolje i preglednije praćenje nogometnih utakmica.
2. Vijeće je suglasno s navedenim zahtjevom te predlaže postavljanje betonske podloge, ukoliko ne postoje zapreke za isto, u kojem slučaju će se tražiti hitno uklanjanje već dovezenih sastavnih dijelova montažne tribine s navedenog područja.        

Prilažu se fotografija lokacija s tribinama.

Završeno u 19,40 sati.

KLASA:024-08/26-003/1102
URBROJ: 251-13-11-6/017-26-2
U  Zagrebu, 26.svibnja 2026.

Zapisnik sastavio: Matej Crnković                                                           Predsjednik   
Zapisnik tehnički i administrativno                                        Vijeća mjesnog odbora Trnovčica
obradila: Sandra Šukunda	                                                               Matej Crnković

